google/wiki40b huggingface dataset:
Flolid

Flolid ligger 2.5 km sørøst for Eivindvik i Gulen kommune i Sogn og Fjordane på en flat fjellfot under Flolifjellet. Rett sør ligger Guløy . Navnet på gården har vært Floli.

Navnet

Gården her har hett Floli så langt tilbake som det finnes skriftlige kilder. Det ble uttalt flo´li og skrevet på en rekke måter. På 1800-tallet var skrivemåten Flolie og Flolid. Hva navnet betyr er uklart, men det kan komme av flolag og av flo eller av en skrå li som er flat i bunnen. Det er antakelig ikke brukt som navn andre steder i Norge.

Historie

Flolid er en av de eldste bostedene i Gulen og det er funnet to boplasser fra steinalderen her. Den ene boplassen skal ha ligget på en slette mellom lave bergnakker øst-sørøst for husene.  Den andre skal ha lagt sør for gjerdet mot Undertun.
En skal ha funnet en rekke gjenstander her, blant annet et sverd som nå er forsvunnet, en gryte av kleberstein og en korsformet hakke med skafthull. Det er mest trulig det har vært  gravhaug her.
Det har vært en kirke i området. Det er den kirken som er nevnt i Håkon Håkonsons saga i kapittel 333. Sagaen sier at kongen bygget en kirke i Guløy. Kirken stod på Flolidstranden, der er navnene Kirkehaugen og Kirkestøen fremdeles i bruk.
Flolid var kongsgård fram til 1715. Det er mest trolig at Håkon Håkonsson eide jorden da han bygde en kirke der i 1240-50-årene.

Gulatinget

Gulatinget lå på Guløy på Flolid gård. Navnet viser hvor tingstedet lå. Guløy er den halvøya som stikker ut fra Flolid, og der begynner Gulafjordene. Det står fire varder: på Næverdalsfjellet, på Stevnebøfjellet, på Høyvikfjellet og på Svaberg. Disse vardene danner en firkant med en avstand på 4–5 km mellom hjørnene, og inne i denne firkanten ligger Guløy. Dette kan være som vaktvern for Gulatinget.
Kommunen og fylket valgte  Flolid som tusenårssted for Sogn og Fjordane, på grunn av  Gulatinget. Det er mange navn på Guløy og Flolid som minner om gammel historie. Domsteinen ligger på toppen av Guløy. På Knarrholmen vølte de båtene, på Veholmen vigslet de tinget i hedensk tid, og på Krosshaugen, der stod det korset som senere ble flyttet til kirken på Flolidstranden som Håkon Håkonsson bygget.
I 1935 besøkte Haakon VII tingvollene i Gulen og det samme året ble det holdt Gulatingsstevne. Det var også et stevne der 3. juli 1966
På Flolid har det siden 1997 vært fremført et historisk spill Håkonarspelet av Johannes Heggland.

Tusenårssted

I 2000 ble Flolid pekt ut som Sogn og Fjordanes Tusenårssted. 
Her er det reist et monument over tingstedet laget av billedhoggeren Bård Breivik. Det består av «Tingveggen», «Tinghella» og «Eldsirkelen», og ble høytidelig åpnet  27. august 2005 av stortingspresident Jørgen Kosmo, og med blant annet  statsminister Kjell Magne Bondevik til stede..
Fanahallen kino

Fanahallen kino ble åpnet 30. november 1935. Salen hadde 600 sitteplasser og ble bygget bare noen meter fra kommunegrensen til Bergen. Kinoen hadde følgelig stor publikumstilstrømning både fra Bergen og Fana, og i 1952 var besøkstallet på nesten 300.000.

Historie

Det hurtig voksende Fana herred var på 1930-tallet fortsatt uten egen kino. Behovet ble møtt da herredsstyret den 22. november 1934 ga Henrik Negaard tillatelse til å drive kinematograf på Minde. Negaard fikk kjøpe herredets tomt ved Storetveitveien, br. nr. 193 av gr. nr. 13, og åpnet ny kino i 1935. Etter krigen dukket spørsmålet om privat kontra kommunal kinodrift opp i Fana. I Bergen var kinodriften blitt kommunal alt i 1920, og Bergen kommune tilbød seg også å ta over driften av Fanahallen. Fana herred avslo dette og vedtok 13. juni 1946 selv å overta den lukrative driften av Fanahallen kino. Fana kommunale kino ble opprettet og drev Fanahallen fra 1. oktober 1946 til kommunesammenslåingen den 1. januar 1972.
Etter kommunesammenslåingen fortsatte driften av Fanahallen kino i regi av Bergen kommune, nå hovedsakelig som reprisekino, men i fjernsynets tidsalder var besøkstallene sterkt synkende. I 1984 hadde de sunket til 43.000. Kinoen var blitt et underskuddsprosjekt og ble til slutt lagt ned, med siste forestilling 16.juni 1985.
Arkivene etter Fanahallen kommunale kino er oppbevart ved Bergen Byarkiv. Disse drev Fanahallen kino fra 1946–1971. For perioden 1972–1985 vil opplysninger finnes i arkivet etter Bergen Kommunale Kinematografer. Av materiale relatert til kinodrift finnes bl.a. tegninger og bruksanvisninger til det tekniske utstyr, utklippsbøker med filmanmeldelser fra aviser, et par filmplakater, og filmprotokoller. Kinoen sendte hvert kvartal lister til Kommunale Kinematografers Landsforbund med oversikt over alle viste filmer med publikumstall og billettinntekter. Dette materialet finnes komplett fram til 1959. I saksarkivet finnes også bl.a. informasjon om bygdekino i andre deler av Fana herred, og visning av reklamefilmer.
Shields Down

Shields Down er et musikkalbum med Jim Protector, utgitt i 2007. Dette er gruppas debutalbum.
Barlig

Barlig (Bayan ng Barlig) er en kommune i Filippinene. Kommunen tilhører Mountain Province og ligger på øya Luzon. Folkemengden var på 4 819 innbyggere i 2015.
Barlig er inndelt i 11 barangayer.
Wipptal

Wipptal er en av Tirols største daler og en av Alpenes viktigste ferdselsårer. Dalen strekker seg i nord–syd-retning fra Innsbruck og via Brennerpasset til Brixen.
Wipptal er et sjeldent eksempel på en dal som ikke skifter navn ved et pass eller vannskille (se også Pustertal). Nord for Brennerpasset er Wipptal således dalen til elven Sill, som drenerer nordover til Inn. Syd for Brennerpasset utgjør den derimot den øvre delen av dalen til Eisack (italiensk Isarco), som drenerer sydover til Etsch (Adige).
Wipptal er og har alltid vært en viktig forbindelse mellom Tyskland og Italia, og var av stor betydning for Tirol som passtat. Siden 1920 er Wipptal delt ved Brennerpasset mellom Østerrike (Nord-Tirol) og Italia (Syd-Tirol). Men også dalens sydlige del er overveiende tyskspråklig (85 %).
Wipptal begrenses av mektige fjell på begge sider: Zillertaler Alpen i øst, som når opp til 3480 m; og av Stubaier (opp til 3507 m) og Sarntaler Alpen i vest.
Skoger (valgkrets)

Skoger var en valgkrets i Jarlsberg og Larviks amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Skoger valgte således én representant og én personlig vararepresentant.
Valgkretsen Skoger bestod av herredene Strømmen, Skoger, Sande, Hof, Botne, Våle, og Svelviken med rundt 19 000 innbyggere og 9 000 stemmeberettigede etter innføringen av kvinnelig stemmerett.
Rue de la Chaussée-d'Antin

Rue de la Chaussée-d'Antin er en gate i 9. arrondissement i Paris, i quartier de la Chaussée-d'Antin. Den løper retning nord-nordvest fra Boulevard des Italiens til Église de la Sainte-Trinité.
Berry Nieuwenhuys

Statistikk

Liverpool
Sidi Krir kraftverk

Sidi Krir kraftverk enhet 1-2 er et kombinert oljekraftverk og gasskraftverk ] i Egypt. Det har en installert produksjonskapasitet på 640 MW, fordelt på 2 like store blokker / turbiner. Anlegget ble påbegynt omkring 1998, og stod ferdig i 2001. Brenselkilden er naturgass og olje.
Cupfinalen i fotball for menn 1902

Cupfinalen i fotball for menn 1902 var en fotballkamp som ble spilt 16. juni 1902 på Gamle Frogner stadion og var den siste kampen i Norgesmesterskapet i fotball for herrer 1902. Finalistene var Grane og Odd. Grane vant kampen og ble dermed norgesmester som første lag i historien.
Oaseteorien

Oaseteorien er en arkeologisk teori om hva som motiverte overgangen til jordbruk, den såkalte neolittiske revolusjon.
Den australske arkeologen Gordon Childe mente Midtøsten opplevde en tørkeperiode i de første århundrene av holocen, og at menneskene konsentrerte seg i gjenværende fuktige oasemiljøer hvor de opplevde økt befolkningspress, og derfor eksperimenterte med husdyrhold og dyrking.
Losaria rhodifer

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Losaria rhodifer tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Departementet for dyphavsforskning i Russland

Departementet for dyphavsforskning i Russland (russisk Glavnoje Upravlenije Glubokovodnykh Issledovanija, forkortet GUGI) er et departement direkte underlagt Forsvarsdepartementet i Russland. Dette departementet var ansvarlig for å utføre tester og operere kjernefysiske forsvarsinstallasjoner på dype havområder under Den kalde krigen. 
Siden slutten av den kalde krigen har det blitt mer åpen informasjon om virksomheten, og den 22. mars 2012 ble et intervju med sjefen for departementet, viseadmiral Aleksej Burilitsjev, kringkastet. En enhet som er kjent underlagt dette departementet, er militærenhet nummer 45707. Det er også kjent at «Jantar» utfører oppdrag for departementet.
I intervjuet med Burilitsjev kommer det frem at virksomheten er forskning innen biologi, geologi, geomagnetisme og kartlegging av dypvannområdene rundt sokkelen i arktiske strok. Oppdraget kan også være ingeniørmessige forberedelser av traséer for kabler og rørledninger for naturgass og olje. Russisk Wikipedia forteller også at disse hydronautane kobler seg inn på undersjøiske kabler, lytter inn på forbindelsen og gjør seg bruk av datatrafikken som går der. De kan også kutte av disse kablene og installere sensorer på havbotnen som registrerer all bevegelse i nærheten. Innsamling av vrakdeler på havbotnen fra skip, satellitter og fly er også en virksomhet som blir nevnt.
Norske og amerikanske media uttrykte i 2017 uro over denne virksomheten fordi kutting av disse kablene over Atalanterhavet på stor dybde ved en eventuell storkonflikt vil bevirke alvorlige konsekvenser for verdøkonomien.
35. strategiske missildivisjon

35. strategiske missildivisjon russisk: 35-я ракетная Краснознамённая, орденов Кутузова и Александра Невского дивизия, er en strategisk missildivisjon under 33. strategiske rakettarmé i De strategiske raketttyrkene forlagt til den lukkede byen (ZATO) Sibirskyj nær Barnaul i Altaj kraj.

Historie

Divisjonen ble satt opp i 1942 som 21. lette artilleribrigade  i Rubljovo nær Moskva, og ble overført til Sibirskiyj i 1982.
Aglibol

Aglibôl var en månegud som ble dyrket fremfor alt i det antikke Syria i byen Palmyra, sammen med Malakbel. Navnet Aglibôl betyr «Bels kalv», eller «Herrens kalv». Gudeparet ble mange ganger kalt «de hellige brødre», med Aglibol av rang høyere enn Malakbel.
Begge guddommer hadde en helligdom, kalt «den hellge have», i Palmyra. Dette tempelet er ikke så langt blitt lokalisert, men er kjent fra omtale.
Aglibôl ble avbildet med en månehalo bak hodet og iblant aksler. Et annet av hans kjennetegen er månesigden.
Aglibôl kobles med solguden Yarḥibôl i en berømt treenighet. Han assosieres også med den syrianske versjonen av Astarte «Venus» og med Arṣu «Aftenstjernen».
Dyrkingen av Aglibôl fortsatte inn i hellenistiske tider og spredte seg senere til Romerriket.
Havarikommissionen for Civil Luftfart og Jernbane

Havarikommissionen for Civil Luftfart og Jernbane er en fast bemannet havarikommisjon under Transportministeriet som undersøker havarier og hendelser på luftfartsområdet i Danmark, Grønland og Færøyene samt ulykker og hendelser på jernbaneområdet i Danmark. Kommisjonen kan også delta i utenlandske undersøkelser hvis danske passasjerer eller et danskregistrert fly eller tog er involvert i ulykken.
Kommisjonens undersøkelser plasserer ikke skyld eller ansvar, men skal på bakgrunn av undersøkelser komme med anbefalinger (rekommandationer) utelukkende for å forebygge havarier og ulykker i fremtiden. Anbefalinger gis til relevante myndigheter, som i Danmark typisk er Trafikstyrelsen. Innenfor luftfart gis de også til Det europeiske luftfartssikkerhetsbyrå, som på visse områder ivaretar en felles europeisk myndighetsrolle. Innen jernbane samarbeider kommisjonen også med European Railway Agency.
April Fool's Day

Handling

Muffy St. John inviterer sine collegevennene hjem til foreldrenes hus som ligger på en isolert øy for å feire «Spring Break». De besøkende forventer at dette blir deres livs beste fest, men etter hvert innser de at det vil bli deres livs siste fest. En etter en blir likene av dem funnet drept på de mest makabre måter. Det som begynte som en helg full av uskyldige aprilspøker, ser ut til å bli en blodig kamp for livet.

Om filmene

April Fool's Day hadde en moderat kommersiell suksess i USA, hvor den innbrakte nesten 13 millioner dollar. Produksjonskostandene var på rundt 5 millioner dollar. 
Det fikk blandet mottakelse fra kritikerne. Både den amerikanske filmsiden Classic Horror.com og den svenske Fanatisk film har gitt den gode skussmål, men den har bare fått 38 % oppslutning på Rotten Tomatoes. Den amerikanske filmkritikeren Leonard Maltin gav den to av fire stjerner.
Den ble innspilt i Britisk Columbia, Canada.
I 2008 kom en nyinnspilling. Denne fikk ikke kinovisning i USA og ble lansert rett på video.
The Great Giana Sisters

The Great Giana Sisters er et plattformspill utgitt for Amiga og Commodore 64 i 1987 av Rainbow Arts. Spillets likhet med Super Mario Bros. gjorde at Rainbow Arts ble tvunget til å trekke spillet fra salg nesten umiddelbart etter at det ble utgitt. Dette gjør at originale kopier av spillet er populære blant samlere.
Piratkopiering har imidlertid gjort spillet til et av de mest kjente og spilte Commodore 64- og Amiga-spillene, og det har i enkelte miljøer en kultstatus. Spesielt er spillets musikk, laget av Chris Hülsbeck, anerkjent innen SID-musikk-miljøet som en klassiker.
Ole Juul

Bakgrunn

Juul ble født på en avsidesliggende gård i Dypfjorden ved Henningsvær i Vågan. Juul var elev av Anders Askevold i Bergen i 1873–74, samtidig som han tok utdannelse som fotograf. Hans fetter Eilert Adelsteen Normann oppmuntret han til å satse på en kunstnerkarriere, og i 1876 reiste han til Düsseldorf hvor han studerte under Eugène Dücker, som også hadde vært Normanns lærer. Han ble værende her til han ble ferdig med sin utdannelse i 1882, og da var de økonomiske forhold slik at det var få kunstnere som kunne livnære seg av sin kunst i Norge. Juul måtte livberge seg som fotograf, og bodde i mange år på Elverum. Trondhjems Kunstforening var antakelig den viktigste salgskanalen Juul hadde. Fra 1877 til 1898 utloddet foreningen malerier av Juul. 
Juul malte i ensomhet i mange år. I 1915 skrev Alf Harbitz om ham: «Endnu maler han saa flittig som nogensinde, den gamle hædersmand. Han bor ensomt, han er vænlig mot folk, men søker dem ikke.»
Juul fikk sitt gjennombrudd i 1922 i en alder av 70 år gjennom en stor utstilling hos Blomqvist Kunsthandel i Oslo. Avisenes kunstkritikere var positive til utstillingen. Dagbladet skrev blant annet: «en maler av et betydelig talent».
Ingen visste imidlertid noe om maleren Juul. Han ble så oppsporet på Ørland. Årsaken til at han slo seg ned der, var at horisonten eller kimingen var hans favorittmotiv som maler. Fra Beian, Ørland, hadde han utsyn til de stadig skiftende lysvirkningene hvor sjø og himmel møtes i Trondheimsfjorden og Grandevika.
Ole Juul er gravlagt i Kabelvåg.

Kunst

Friluftsmaleren Juul malte realistiske bilder som gir nøyaktige opplysninger om folks liv og virke i strandkanten. Han var seg bevisst at han var friluftsmaler av natur, og beklaget at akademiutdannelsen i Düsseldorf hadde lagt vekt på ateliermaling. Det har blitt sagt at Juuls form var den impresjonistiske skissen. Han oppfattet motivene naturalistisk, og mange bilder viser friskhet uttrykt gjennom lette, sikre og flytende strøk. Som de fleste malere hadde han ofte vansker med å overføre denne friskheten til de store atelierbildene.
Juul er kjent for sine funklende gråtonebilder med motiver fra strandkanten. Hans sentrale motivkrets var stranden med naust, båter, fiskehjell, lune viker, lange linjer og horisont. Antakelig er Juuls gråtonemalerier påvirket av den nederlandske Haag-skolen som var på høyden da Juul studerte. Allsidighet preget imidlertid Juuls motivvalg og teknikk.
Kunsthistorikeren professor Carl W. Schnitler gav denne vurdering av Juul i en biografisk artikkel i 1926: «Hans utførte bilder virker nøkterne, men hans studier og skisser er overordentlig friske og bredt malt og inspirert av en levende naturfølelse. Selv om bildene viser tegn til påvirkning fra Düsseldorferskolen, så er de likevel samtidig helt personlig utviklet og av svært betydelig kvalitet.»
Thyregis

Utseende

Små, blankt svarte skarabider. Hodet er skovlformet med litt uthulet panne, uten påfallende horn eller knøler. Hode og pronotum er nokså tett og kraftig punkterte. Pronotum er stort og høyt hvelvet. Dekkvingene har kraftige, fordypede rader av grove punkter.

Levevis

Disse billene har larver som lever på møkk som de voksne billene har gravd ned.

Utbredelse

Slekten er utbredt i Australia. Den blir regnet som er reliktgruppe, en rest av en tidligere mye større gruppe.
I alle fall Thyregis relictus har sterkt begrenset utbredelse og er regnet som truet.
Teloganodidae

Utseende

Nymfene er flate og brede, ganske kraftig bygde. Kroppen er kledt med korte, oppstående hår. Hodet er stort og bredt, avrundet, med nokså lange, tynne antenner og middelsstore fasettøyne. Hos hannen er disse delt i to avsnitt. Pronotum er rektangulært, kort og bredt. Vingeknoppene er sammenvokst i midten, og kan minne om dekkvingene hos biller. Beina er kraftige, lårene plateformet utvidede. Bakkroppen er ganske kort og tett, bakhjørnene på ryggleddene er spisst trukket tilbake. Bare trakégjellene på det andre bakkroppsleddet er synlige ovenfra, men det finnes gjelelr på leddene 2-6 (1-6 hos de afrikanske artene). Disse gjellene er baldformede. De tre haletrådene er kraftige og har kranser av korte hår.

Levevis

Nymfene lever av å ete mudder på steiner i kalde, rasktflytende skog-bekker, gjerne i stryk.
Hans-Jürgen Papier

Liv

Papiers familie er trolig av fransk hugenottisk opprinnelse. Han tok den første juridiske statseksamen i 1967, og i 1970 tok han doktorgraden ved Freie Universität Berlin med avhandlingen Die Forderungsverletzung im öffentlichen Recht. Tre år senere ble han habilitert med avhandlingen Die finanzrechtlichen Gesetzesvorbehalte und das grundgesetzliche Demokratieprinzip: zugleich ein Beitrag zur Lehre von den Rechtsformen der Grundrechtseingriffe. Han ble professor i statsrett ved Universität Bielefeld i 1974. I Bielefeld deltok han også i grunnleggelsen av, og ble første bestyrer for, instittuttet for miljørett. Papier arbeidet ved universitetet i Bielefeld frem til 1992, da han ble utnevnt til professor i tysk og bayersk stats- og forfatningsrett samt offentlig sosialrett ved Ludwig-Maximilians-Universität i München. Fra 1977 til 1987 var han også ansatt i annenstilling som dommer ved Oberverwaltungsgericht für das Land Nordrhein-Westfalen. 
Ved siden av sin akademiske virksomhet var Papier fra 1991 til 1998 også formann for kommisjonen som gjennomgikk formuene til partier og masseorganisasjoner i det tidligere DDR. Fra 1996 til 1998 var han nestformann for den bayerske legeforeningens etikkutvalg.
I februar 1998 ble Papier, som er medlem av CSU, utnevnt til dommer i den tyske forfatningsdomstolen. I 2002 etterfulgte han Jutta Limbach som domstolens president.
Ning'an

Ning'an (kinesisk: 宁安; pinyin: Níng'ān), tidligere kjent som Ninguta, er et byfylke i provinsen Heilongjiang i Folkerepublikken Kina. Det ligger i byprefekturet Mudanjiang.
Befolkningen var på 437 121 innbyggere i 1999.

Historie

Ifølge rapporter skrevet av hoffjesuitter som besøkte området i 1709 sammen med en kinesisk offisiell ekspedisjon for å innhøste ginseng, var Ninguta på den tid blitt et viktig handelssenter. Her ble det handlet med skogsprodukter, som ginseng og pels fra sobel.
Det var en garnison med mandsjuiske qingstyrker her, og et betydelig antall kinesiske handelsfolk her.

Kulturminner

Shangjing Longquanfu, som en gang var Shangjing-hovedstaden for Bohairiket (Balhae) (Bohaiguo Shangjing Longquanfu yizhi, 渤海国上京龙泉府遗址), ble i 1961 ført opp på Folkerepublikken Kinas liste over kulturminner.

Samferdsel

Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Bloom

Bloom er en effekt i datagrafikk som brukes i spill, demoer og high-dynamic-range rendering-bilder for å reprodusere en tenkelig konsekvens av kameraer i den virkelige verden. Effekten gjør at sterkt lys strekker seg fra grensen av lyse områder i et bilde og blør over i mørkere områder, som bidrar til illusjonen av et sterkt og overveldende lys for kameraet eller øyet som ser scenen.
Noen av de tidligste spillene som brukte det var Outcast og Ico.
Bitterdram

Bitter eller bitterdram er navn på en gruppe krydrede brenneviner som preges av at urtene som er tilsatt er lite sukkerholdige, og gjerne bitter i smak. Bitter ble opprinnelig fremstilt som en drikk med medisinske og oppkvikkende egenskaper, også kalt eliksir.
Absint ble populær i 1880-årene og forbudt en tid før den igjen selges. Den originale inneholdt for store mengder av giftstoffet tujon som finnes i malurt.
Angostura er en amerikansk bitter, med uropphav i Angostura som er en by i Bolivar-distriktet i Venezuela. Den brukes mest som dråpevis tilsetning i drinker og cocktails.
Fernet Branca baseres på anis og lakrisrot, og blir ofte brukt mot «løs mage».
Ratzeputz er et tysk krydderbrennevin/bitterdram smaksatt med ingefær. Riga Balsam er en latvisk bitter, som foruten den tradisjonelle Gammel Dansk, er særlig populær på Ærø i Danmark.
Vinmonopolets bitter ble ofte brukt som «dagen derpå»-medisin. Hovedmotivet på etiketten var en hane og produktet ble derfor populært kalt «Kykkeliky». Mange bittere selges i miniatyrflasker på 2, 4 eller opptil 10 cl. De brukes ofte etter et bedre måltid i håp om at de skal gi bedre fordøyelse.